CELEX: 31990R0421
Language: el
Date: 1990-02-19 00:00:00
Title: Κανονισμός (ΕΟΚ) αριθ. 421/90 της Επιτροπής της 19ης Φεβρουαρίου 1990 για την τροποποίηση του κανονισμού (ΕΟΚ) αριθ. 920/89 για τον καθορισμό των κανόνων ποιότητας για τα καρότα, τα εσπεριδοειδή και τα επιτραπέζια μήλα και αχλάδια όσον αφορά την ομοιογένεια της συσκευασίας των μήλων

Avis juridique important

|

31990R0421

Κανονισμός (ΕΟΚ) αριθ. 421/90 της Επιτροπής της 19ης Φεβρουαρίου 1990 για την τροποποίηση του κανονισμού (ΕΟΚ) αριθ. 920/89 για τον καθορισμό των κανόνων ποιότητας για τα καρότα, τα εσπεριδοειδή και τα επιτραπέζια μήλα και αχλάδια όσον αφορά την ομοιογένεια της συσκευασίας των μήλων  

Επίσημη Εφημερίδα αριθ. L 044 της 20/02/1990 σ. 0021 - 0021

***** ΚΑΝΟΝΙΣΜΟΣ (ΕΟΚ) αριθ. 421/90 ΤΗΣ ΕΠΙΤΡΟΠΗΣ  της 19ης Φεβρουαρίου 1990  για την τροποποίηση του κανονισμού (ΕΟΚ) αριθ. 920/89 για τον καθορισμό των κανόνων ποιότητας για τα καρότα, τα εσπεριδοειδή και τα επιτραπέζια μήλα και αχλάδια όσον αφορά την ομοιογένεια της συσκευασίας των μήλων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1119/89 (2), και ιδίως το άρθρο 2 παράγραφος 3,,  Εκτιμώντας:  ότι ο κανονισμός (ΕΟΚ) αριθ. 920/89 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3375/89 (4), καθόρισε στο παράρτημα ΙΙΙ τους κανόνες ποιότητας για τα επιτραπέζια μήλα και αχλάδια· ότι παρατηρήθηκε εξέλιξη όσον αφορά τη ζήτηση προσυσκευασμένων μήλων που προορίζονται για τον τελικό καταναλωτή· ότι οι κανόνες αυτοί δεν πρέπει να αποτελέσουν εμπόδιο στην ανάπτυξη του εμπορίου των προϊόντων ποιότητας και ότι, συνεπώς, οι κανόνες ποιότητας των μήλων πρέπει να τροποποιηθούν για να ληφθεί υπόψη η εξέλιξη αυτή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο κεφάλαιο V μέρος Α «Ομοιογένεια» του παραρτήματος ΙΙΙ του κανονισμού (ΕΟΚ) αριθ. 920/89 προστίθεται το εξής εδάφιο, μετά το τρίτο εδάφιο:  «Όσον αφορά τις προσυσκευασμένες μοναδιαίες συσκευασίες μήλων των κατηγοριών «Έξτρα» και «Ι» καθαρού βάρους όχι ανωτέρου των 2 kg, δεν απαιτείται η ομοιογένεια όσον αφορά την ποικιλία. Στην περίπτωση της εμπορίας διαφόρων ποικιλιών μήλων στην ίδια συσκευασία δεν απαιτείται η ομοιογένεια όσον αφορά την καταγωγή. »  Άρθρο 2  Ο παρών κανονισμός αρχίζει να ισχύει την 1η Ιουλίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Φεβρουαρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 118 της 29. 4. 1989, σ. 12.  (3) ΕΕ αριθ. L 97 της 11. 4. 1989, σ. 19.  (4) ΕΕ αριθ. L 325 της 10. 11. 1989, σ. 23.